31994R3162
L 335/5
JURNALUL OFÍCIAL AL UNIUNII EUROPENE
REGULAMENTUL (CECO, CE, EURATOM) NR. 3162/94 AL CONSILIULUI
din 19 decembrie 1994
de modificare a Regulamentului (CEE, Euratom, CECO) nr. 260/68 de stabilire a condițiilor și a procedurii de aplicare a impozitului stabilit în beneficiul Comunităților Europene
CONSILIUL UNIUNII EUROPENE,
având în vedere Tratatul de instituire a unui Consiliu unic și a unei Comisii unice ale Comunităților Europene și, în special, articolul 28 primul alineat al acestuia,
având în vedere Protocolul privind privilegiile și imunitățile Comunităților Europene și, în special, articolul 13 al acestuia,
având în vedere propunerea Comisiei (1),
având în vedere avizul Parlamentului European (2),
întrucât este necesar să se extindă aplicarea impozitului stabilit în beneficiul Comunităților Europene, în condițiile și conform procedurii prevăzute de Regulamentul (CEE, Euratom, CECO) nr. 260/68 (3), la salariile, remunerațiile și emolumentelor membrilor organelor Fondului European de Investiții pentru îndeplinirea sarcinilor lor ca atare și la membrii personalului Fondului,
ADOPTĂ PREZENTA DECIZIE:
Articolul 1
În Regulamentul (CEE, Euratom, CECO) nr. 260/68 se introduce următorul articol:
„Articolul 12b
Prezentul regulament se aplică membrilor organelor Fondului European de Investiții în exercitarea funcțiunilor lor, membrilor personalului acestuia și beneficiarilor pensiilor plătite de fond, incluși în categoriile stabilite de Consiliu în temeiul articolului 16 primul alineat din Protocolul privind privilegiile și imunitățile în privința salariilor, remunerațiilor și emolumentelor și a pensiilor de invaliditate, pentru limită de vârstă și de urmaș plătite de fond.”
Articolul 2
Prezentul regulament intră în vigoare în ziua următoare datei publicării sale în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1994.